钦定古今图书集成/明伦汇编/氏族典/第567卷 > 《郑樵通志》 > 呼延赞
## 钦定古今图书集成/明伦汇编/氏族典/第567卷 > 《郑樵通志》 > 呼延赞

按《宋史呼延赞传》：“赞，并州太原人。父琮，周淄州马部
都指挥使。赞少为骁骑卒，太祖以其材勇，补东班长，
迁骁雄军使，从王全斌讨西川，以功补副指挥使。太
平兴国七年，从崔翰戍定州，翰言其勇，擢为马军副
都军头。尝献阵图兵要及树营砦之策，求领边任。召见，令之作武艺。赞具装执鞬驰骑，挥铁鞭枣槊，旋绕”
廷中数四，又引其四子必兴、必改、必求、必显以入，迭
舞剑盘槊，赐白金数百两及四子衣带。淳化初，加康
州团练使。咸平二年，从幸大名，为行宫内外都巡检。
真宗尝补军校，皆叙己功，赞独再拜而退，众嘉其知
分。三年，卒。赞有胆勇，騺悍轻率，常言愿死于敌，遍文
其体为“赤心杀贼”字，至于妻孥仆使，皆然，诸子耳。后
别刺字曰：“出门忘家为国，临阵忘死为主。”服饰诡异，
性复鄙诞不近理。盛冬以水沃孩幼，冀其长，能寒而
劲健。其子尝病，赞刲股为羹疗之。赞卒后，擢必显为
军副都军头。